section_heading: Povijest
paragraph_text: Osnovana je 11. studenoga 1996. u Stocu. Glazbeni put započeo je na župnim misama, božićnim koncertima, korizmenim predavanjima, križnome putu, mladim misama, prilikom čišćenja ili kićenja crkve. Nastupale su u svojoj župi. Središnje djelovanje bilo je na misama za mladež. Sudjelovale su i u svim inim liturgijskim i inim zbivanjima u stolačkoj župi. 1997. su godine prvi put nastupile izvan župe. Bilo je to u svetištu u Hrasnu na blagdan Kraljice Mira, kada je skupina i dobila svoje ime. Poslije su osim duhovnog, njegovale i druge glazbene izričaje. Njeguju glazbene, kulturne i rodoljubne vrijednosti kroz svoj rad. Tijekom više od 20 godina rada 23 su se članice izmijenile kroz skupinu. Povodom 20 godina duhovno-glazbenog djelovanja snimljen je dokumentarni film Vidoštačka Kraljica - 20 godina o njima čija je premijera bila 8. prosinca 2017. u crkvi sv. Ilije Proroka u Stocu, u 18.00 sati nakon Svete mise zahvalnice.